কাশমোর জেলা
কাশমোর জেলা (সিন্ধি: ضلو ڪشمور), (উর্দু: ضِلع کشمور‎‎), পূর্বে খিজমার বা খিজমোর নামে পরিচিত ছিল, পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে কান্দকোট, যেখানে জনসংখ্যা ছিল প্রায় ১,২০৬,৭৭২ জন এর মত। কাশমোর কান্ধকোট হচ্ছে লরকানা বিভাগের একটি অংশ। এটির পুরনো নাম ছিল খিজমার বা খিজমোর; যেখানে জেলাটির সদর দপ্তর ছিল কাধকোট। কাশ্মীর কাধকোট জেলা ২০০৪ সালে গঠন করা হয়েছিল। এর আগে এটি জ্যাকোবাবাদ জেলার অংশ ছিল। ২০১১ সালে জেলা কাশমোর কান্দকোটের মোট জনসংখ্যা ছিল প্রায় ১,২০৭,০০০ জন এর মত। জেলাটির মোট এলাকা হচ্ছে ২৫৫ বর্গ কিলোমিটার। প্রধান ব্যবহৃত মাতৃভাষা হচ্ছে সিন্ধি ও বেলুচি। জেলাটির সীমানা মূলত পাঞ্জাব এবং বেলুচিস্তান প্রদেশের সাথে সংযুক্ত হয়ে গঠিত হয়েছে। কাশমোর শহর পাঞ্জাব প্রদেশ এবং বেলুচিস্তান প্রদেশের অন্যতম প্রবেশপথ।